8 ESSVE näpunäidet ja soovitust, kuidas terrassi ehitus probleemivabalt läbi viia
#000002
Puidust terrassi ehitamine võib olla küllaltki keeruline protsess, kuid õige planeerimise ja korraliku teostuse ning kvaliteetsete vahendite kasutamisel on tulemus kaunis ja vastupidav ning rõõmustab sind aastaid.Foto: ESSVE
#000003
Puitterrassi ise ehitamine ei pruugi olla kuigi keeruline, kuid enne alustamist on mõistlik teha korralikku ettevalmistustööd, õppida selgeks paigaldusjuhised ja küsida nõuandeid terrassiehituse asjatundjatelt.
#000004
Jagame mõningaid soovitusi, mis aitavad sul ehitada tugeva, vastupidava ja kauni terrassi – sellise, mis pakub rõõmu vähemalt kümme aastat.
#000005
Loe, millised on kaheksa head soovitust puitterrassi ehitamiseks ja mida on oluline teada juba enne seda, kui ehitustöödega pihta hakkad. Soovitusi annab ESSVE esindaja Risto Hiob.
#000006
Terrassi loomine eeldab põhjalikku eeltööd
#000007
Ajahambale vastupidava terrassi loomine nõuab mitte ainult õiget töömeetodit, kvaliteetset puitmaterjali ja häid tööriistu, vaid ka tähelepanu õigete kinnituste/kruvide valimisel.
#000008
Sõltuvalt terrassi asukohast on oluline leida sobiva viimistlusega kruvid. Ehituseksperdid soovitavad eelistada roostevabu kruvisid, mis tagavad pikaajalise ilmastikukindluse ja terrassi kindla paigalpüsimise isegi siis, kui konstruktsioonis esineb liikumisi.
#000009
Millised on sobivad ja kvaliteetsed kruvid terrassi ehitamiseks?
#000010
Hiobi sõnul on alati ohutu valik kasutada roostevabu A4 kruvisid, kuid oluline on arvestada ka teiste teguritega, mis võivad kruvide valikut mõjutada.
#000011
Näiteks kui kavatsed ehitada kõrget terrassi või paigaldada selle basseini äärde, siis tuleks kruvide valikut lähemalt uurida.
#000012
Terrassi asukoht: olulised kaalutused ja praktilised näpunäited
#000013
Terrassi tulevase asukoha valik nõuab põhjalikku kaalumist, kuna see mõjutab privaatsust ja terrassi kasutamise võimalusi. Hiobi kinnitusel on oluline arvestada, et terrass ei vähendaks päikesevalguse hulka ega takistaks loodusliku vaate säilimist.
#000014
Kui soovid nautida rohkelt päikesevalgust, on soovitatav valida terrassi asukoht päikese liikumise põhjal.
#000015
Kui soovid aeg-ajalt lõõgastuda ka varjulises paigas, on võib olla hea mõte valida koht, kus on olemas looduslikud varjualused, näiteks puud. Teine variant on ehitada terrassile varikatus.
#000016
Hea kvaliteediga puitmaterjal on kauni terrassi ehitamisel võtmetähtsusega
#000017
Kui materjal on kummaliselt odav, siis tavaliselt põhjusega. Puitmaterjal, millel on kõverused, mõõtmisvead ja palju oksakohti, võib lõpuks osutuda kallimaks.
#000018
“Arvatakse, et rohkete oksakohtadega lauad on pigem esteetiline probleem, kuid tegelikult võib niisuguste laudade kasutamine põhjustada pingeid ja nõrku ühenduskohti, eriti kui oksakoht jääb laua otsale,” kirjeldab Hiob.
#000019
Tema soovitab ilusa puitterrassi nimel valida materjaliks võimalikult väheste oksakohtadega, sirged ja ühtlased lauad.
#000020
Kuidas kujuneb terrassi ehituse hind?
#000021
Terrassi ehitamise hind sõltub mitmest tegurist, nagu terrassi suurus, kõrgus, materjalide kvaliteet ja paigaldusviis. Kui kasutada kvaliteetset puitmaterjali ja kinnitusdetaile, võib see tõsta materjalikulude hinda võrreldes odavama alternatiiviga.
#000022
“Samas tasub see pikas perspektiivis end ära, sest kvaliteetsed materjalid tagavad terrassi pikema eluea ja väiksema hooldusvajaduse,” lubab Hiob.
#000023
Terrass katusega või ilma katuseta?
#000024
Mõistagi mõjutab terrassiehituse hinda suuresti ka lisaks terrassile varjualuse ehitamine. Ehk siis terrass koos katusega nõuab kahtlemata suuremaid väljaminekuid. Seega tasub hoolega oma soovid läbi mõelda.
#000025
Katusega terrass annab kaitse päikese, vihma ja lume eest, mis muudab õueruumi kasutamise veelgi mugavamaks. Samuti võib see olla hea valik, kui soovid luua õdusa paiga, kus nautida vihmase ilma heli ja lõhna, jäädes ise samal ajal kuivaks. .
#000026
Varjualusega terrassil võib olla ka teatud piiranguid, nagu vähem päikesevalgust, ruumipuudus või halvem õhuringlus.
#000027
Samuti võib ehitamine olla keerukam, kuna katuse konstruktsiooni kavandamine ja paigaldamine nõuab täpsemat planeerimist ning ehitamist.
#000028
Kuidas ehitada terrassi karkass kiiresti ja tõhusalt?
#000029
Ehitusvaldkonna spetsialistid on otsinud pidevalt võimalusi, kuidas muuta oma töö tõhusamaks.
#000030
Näiteks saab kasutada konstruktsioonikruvisid, mis lubavad ehitada terrassi karkassi ilma vajaduseta kasutada talakingasid või muid kinnitusdetailide.
#000031
“Võimalik on valida terrassi alusraami ehitamiseks kas suure lapiku peaga konstruktsioonikruvid WAF või ET-T kruvid,” ütleb Hiob ja lisab, et viimased on n-ö nähtamatu kinnitusviisiga, sest kruvide väike pea süvistub puidu sisse. Mõlemad kruvid ei vaja ettepuurimist, säästes sedasi ühe tööetapi jagu aega.
#000032
Seega, konstruktsioonikruvid vabastavad terrassiehitaja kinnitusdetailide kasutamisest ja päästavad ettepuurimisest.
#000033
Terrassiehitus: milline on õige viis laudade paigaldamiseks?
#000034
Terrassilauad peaks paigaldama nõnda, et ilusam külg jääks ülespoole. Ideaalis võiks ülespoole jääda südamikupool, et puidu aastarõngad moodustaksid „naeratava suu“.
#000035
Milline on laudade õige vahekaugus?
#000037
Terrassi ehitamisel on üks levinumaid vigu vale vahekauguse jätmine terrassilaudade vahele. See väike apsakas võib tuua kaasa halbu tagajärgi, eriti kui puit hakkab ilmastikutingimuste tõttu paisuma ja kahanema.
#000038
Loe terrassilaudadest ja nende paigaldamisest täpsemalt.
#000039
Naudi paljajalu kõndimist terrassil, kus kruvipead on turvaliselt peidus
#000040
Diagonaalselt paigaldatud terrassikruvide ehk peidetud kinnitamise meetod annab terrassile luksusliku ilme, kuna kruvipead jäävad nähtamatuks.
#000041
Lisaks hõlbustab sellise meetodi valik terrassi hooldamist tulevikus ja vähendab pindusid, mis traditsioonilisel kinnitamise meetodi puhul võivad tekkida kruviavade ümbrusesse.
#000042
Õiged tööriistad tagavad töö lihtsuse ja kiiruse. Kui kasutad vale suurusega tööriistu või töövahendeid, mis pole ette nähtud konkreetse töö tegemiseks, võib terrassi ehituse aeg pikeneda ja protsess ise on tunduvalt keerukam.
#000045
Spetsiaalselt terrasside ehitamiseks mõeldud tööriistade ja -vahendite abil saad luua professionaalse välimusega ning vastupidava terrassi.
#000046
Enamasti kasutatakse terrassi ehitamisel tööriistu nagu akutrell, mõõtmisvahendid, järkamis- ja nurgasaag.
#000047
Lisaks nendele peamistele töövahenditele on kogenud ehitajate lemmikute hulgas ka:
#000048
Ära unusta korrapärast hooldamist – see pikendab terrassi eluiga
#000050
Kui terrass saab edukalt valmis ehitatud, ei tähenda see seda, et nüüd on kõik vajalik tehtud ja terrassile pole enam tarvis tähelepanu pöörata.
#000051
Oluline on ka korrapärane hooldus, et tagada terrassi pikaajaline vastupidavus ja esteetilisus.
#000052
Regulaarne puhastamine, õlitamine ja värvimine pikendavad terrassi eluiga ja hoiavad sinu lemmikpaiga heas seisukorras. Lisaks hooldusele on oluline terrassilt regulaarselt lehti, oksi ja prügi koristada.
#000053
Vaata lisaks terrassiehituse täpsemat juhendit, tutvu kogu tootevalikuga või loe ESSVE teisi meediakajastusi.
#000054
Pildid: väga soodne võimalus soetada maakohta haruldane maja
#000059
Korteriühistute liit rõhutab: roheala kortermaja ümber tuleb kindlasti säilitada
#000063
Ära jää ilma päeva põnevamatest lugudest
#000076